  Анжелика Тихонова корреспондент Элькунысь Калыкъёслэн эшъяськон юртсы Удмуртилэн кунлыкезлы 100 ар тырмонлы но Калыкъёслэн огазеяськон нуналзылы «Поздравим Удмуртию вместе!» видеофлешмоб мытӥз. Отчы вань мылкыд карисьёс пыриськыны быгато. Со сярысь ужъюртлэн «ВКонтакте» мерлыко вотэсысь огиназ ивортӥзы. Флешмобе пыриськон понна Удмуртилэн кункрезлэн люкетэз чузъяськем улсын 50 секундозь видео гожтоно. Крезьгурез  яке Калыкъёслэн эшъяськон юртсылэн  «ВКонтакте» мерлыко вотэсысь  басьтыны луэ. Видеоез «ВКонтакте» (ВК клипъёс) яке «TikTok» ватсэтъёс пыр лэсьтоно. Клипын Удмуртиын улӥсь калыкъёслэн лулчеберетсы возьматэмын луыны кулэ. Пыриськисьёслы йӧскалык дӥськутэз, йӧскалык пӧрамъёсты, крезьгуро арбериосты яке улонын кутӥськись йӧскалык тӥрлыкъёсты пыртыны ӵекто. Видеоосты мерлыко вотэсъёсы #мывместе #УдмуртияДом #столетиеУдмуртии хештегъёсын поттоно. Тодэ вайытом, Удмуртилэн кунлыкезлы 100 ар тырмонлы Ижкарысь лыдӟетъюртъёс выль книгаос басьтӥзы. Тегъёс: Мерлык Ижкар Удмуртия Калыкъёслэнэшъяськонюртсы Удмуртилэнкунлыкезлы100ар 100ар  